C.nr. 437/19

GJYKATA THEMELORE NЁ PEJЁ – Departamenti i Përgjithshëm, në trupin gjykues të përbërë nga gjyqtarja Merita Baloku-Kryetare e trupit gjykues dhe gjyqtarëve porotë Sevdije Metrama dhe Nermina Shukurica -anëtarë të trupit gjykues, në çështjen juridiko civile të propozuesve: A. G. – H. nga P., të cilën e përfaqëson F. H. av. në P., dhe propozuesit S. Sh. me vendbanim në N.Y. A., të cilin e përfaqëson Xh. P. nga fshati N. K. e P., me autorizimin në shkresat e lëndës, për zgjidhje te martesës, në prani të propozueses dhe të autorizuarës së saj, të autorizuarit të propozuesit, në seancën jo publike të mbajtur me dt. 15.07.2019, murr dhe shpalli këtë:

A K T GJ Y K I M

 ZGJIDHET më marrëveshje martesa e propozuesve A. G. – H. nga P, më vendbanim në rrugën ..... P. dhe propozuesit S. Sh. me vendbanim në N.Y. A, e lidhur më datë ....., pranë Zyrës së Gjendjes Civile në ...., Komuna e Pejës, e evidentuar më numer Serik..... M ....., numër të referencës ...... dhe me numër rendor...

Secila palë i bart shpenzimet të veta procedurale.

A r s y e t i m

Propozuesit pranë kësaj gjykate me dt. 17.04.2019, kanë ushtruar propozim të përbashkët për zgjidhjen e martesës me marrëveshje. Me propozimin e parashtruar kanë parashtruar çështjen si vijon: Në fillim marrëdhëniet në mes të propozuesve kanë qenë solide dhe propozuesit kanë ardhur në Kosovë për lidhjen e kurorës . Kanë jetuar vetë disa ditë dhe propozuesi ka shkuar në A., por për shkak se nuk ka pasur mundësi që të rregulloi dokumentacionin e nevojshëm për të shkuar edhe propozuesja në A. që të bashkëjetojnë ata qe nga viti 2013 kanë pasur vetëm kontakte përmes telefonit dhe ndarja faktike e jetës së tyre ka ndodhur para më shumë se 6 ( gjashtë) vitesh. nga kjo martsë ndërgjyqësit nuk kanë pasur fëmijë.

E autorizuara e propozueses, gjatë shqyrtimit kryesor ka deklaruar se: propozuesit kanë lidhur martesë më datë ....., dhe atë pranë Zyrës së Gjendjes Civile në R., Komuna e Pejës, dhe atë kurorë e kanë regjistruar në Zyrën e Gjendjes Civile ne R. më numër rendor ... Në fillim marrëdhëniet në mes propozuesve kanë qenë solidare, dhe propozuesi ka ardhur në Kosove nga A. ku edhe kanë lidhur kurore dhe është kthyer përsëri në A., por për shkak së nuk ka pasur mundësi që të rregulloj dokumentet e nevojshme për të shkuar edhe propozuesja në A., propozuesit kanë vendosur që të zgjidhin martesën më marrëveshje, ngase ndarja faktike e jetës se përbashkët bashkëshortore në mes tyre, ka ndodhur më shumë se .. vite. Nga kjo martese e përbashkët nuk kanë pasur fëmije dhe nuk kanë krijuar as pasuri të përbashkët. Prandaj duke iu referuar të lartë cekurave, i propozojmë gjykatës që propozimi i përbashkët për zgjidhjen e martesës të aprovohet si i tille, meqenëse është edhe vullneti i tani ish bashkëshortit.

Propozuesja në shqyrtimin kryesor ka deklaruar se : e mbështet në tërësi deklarimet e avokates sime, shton së mbiemrin e vajzërisë e kam H., dhe nuk kam ndonjë martese tjetër të regjistruar përveç më S. Sh..

I autorizuari i propozuesit në shqyrtimin kryesor deklaron : pajtohet dhe i mbështet deklarimet e të autorizuarës së propozuesës dhe janë të vërteta të gjitha sa i përket martesës, ajo ka përfunduar shumë herët. Edhe unë propozoj që gjykata ta zgjidh këtë martesë.

Në fjalën e vet përfundimtare e autorizuara e propozueses dhe i autorizuari i propozuesit një zëri deklarojnë se : mbeten në tërësi pranë propozimit për zgjidhjen e martesës më marrëveshje, duke theksuar së zgjidhja e martesës është vullnet i palëve dhe së në rastin konkret janë plotësuar kushtet ligjore për zgjidhjen e martesës, për arsye se propozuesit edhe ashtu siç u cek më larte jetojnë ndaras, ashtu që martesa e ka humbur kuptimin dhe qëllimin e saj në kuptim të dispozitave të Ligjit mbi Familje të Kosovës.

Me qëllim të vërtetimit të plotë të gjendjes faktike në këtë çështje juridike, Gjykata sipas propozimit të palëve ka zhvilluar procedurën dhe ka administruar provat: certifikaten e martesës evidentuar më numer Serik..... M ....., numër të referencës ...... dhe me numër rendor..., certifikaten e lindjes më nr. të referencës ...................., raportin e Qendrës për Pune Sociale nr..... e dt. 02.07.2019, bëri shikimin e letërnjoftimi të autor. të propozuesit, lexohen shkresat tjera të lëndës C.nr 437/19.

 Pasi që gjykata bëri vlerësimin e secilës provë veç e veç, dhe të gjitha së bashku e në lidhmëni njëra me tjetrën, e duke u mbështetur në dispozitat e nenit 8 të ligjit për Procedurës Kontestimore, arriti në përfundim se në këtë çështje juridike- civile duhet vendosur si në dispozitiv, të këtij aktgjykimi, me që gjykata i morri parasysh provat jokontestuese të shqyrtuara gjatë seancës se shqyrtimit kryesor, e vërtetoi këtë gjendje faktike: se propozuesit kanë lidh martesë me dt. 17.03.2013, dhe se në këtë bashkësi martesore propozuesve nuk kanë pasur fëmijë, dhe nuk kanë krijuar pasuri të përbashkët si dhe kjo bashkësi martesore ka pushuar se ekzistuari para 6 vitesh këtë e pohojnë palët ndërgjyqese. Propozuesit kanë arrit ujdi që martesën ta zgjidhin me marrëveshje.

 Bazuar në këtë gjendje faktike Gjykata konsideron se martesa ka humbur qëllimin dhe efektin e vetë për të cilën është lidhë, përkatësisht martesa lidhet në bazë të dashurisë, besnikërisë si dhe vullnetit reciprok të bashkëshortëve. Mirëpo meqenëse në rastin konkret mungojnë këto elemente qenësore, për ekzistimin e martesës, gjykata konsideron se janë plotësuar kushtet ligjore të caktuara në dispozitën e nenit 69 pika 1 dhe 2 të Ligjit për Familje të Kosovës, ku janë paraparë shkaqet e shkurorëzimit si shkaqe të përgjithshme dhe shkaqe të veçanta. Shkaqet e përgjithshme të shkurorëzimit të paraparë me nenin 69 paragrafi 1 të Ligjit për Familje të Kosovës, bashkëshortët mund të kërkojnë shkurorëzim kur marrëdhëniet martesore janë çrregulluar seriozisht dhe në mënyrë të vazhdueshme, si shkaqe që sjellin çrregullimin serioz të marrëdhënieve serioze mund të jenë ashtu: xhelozia, mospërputhja e karaktereve dhe grindja e vazhdueshme e bashkëshortëve. Gjersa shkaqet e veçanta janë të parapara me nenin 69 paragrafi 2 të Ligjit për Familje të Kosovës, jeta e padurueshme e bashkëshortëve, shkelja e besnikërisë së bashkëshortëve, vepra penale kundër jetës së bashkëshortëve, keqtrajtimi serioz, lënja qëllimkeqe dhe e paarsyeshme, sëmundjet psikike të pa shërueshme dhe paaftësia për të vepruar, ndërprerja e pa arsyeshme e jetës faktike bashkëshortore për më shumë se një vit, e në rastin konkret kjo bashkësi martesore ka pushuar se ekzistuari për me tepër se 1 vit.

Andaj për këtë arsye Gjykata vendosi si në dispozitiv të këtij aktgjykimi meqë konsideron se janë plotësuar kushtet për zgjidhjen e kësaj martese në mes të bashkëshortëve në kuptim të nenit 68.2, 69 paragrafi 1 dhe 2 të Ligjit për Familje të Kosovës.

Lidhur me shpenzimet e procedurës gjykata vendosi duke u mbështetur në dispozitat e nenit 463 te Ligjit për Procedurën Kontestimore- LPK-së. Pasi që asnjëra nga palët ndërgjyqëse, shpenzimet e procedurës nuk i ka kërkuar-specifikuar.

Andaj duke ju referuar të cekurave më lart e duke u mbështetur në dispozitat e nenit 68.2, 69.1 dhe 2, 70, 72, 73, 75, të Ligjit për Familje të Kosovës, e lidhur me nenin 8, dhe 463, të LPK-së, gjykata vendosi si në dispozitiv të këtij aktgjykimi.

NGA GJYKATA THEMELORE NË PEJË, C.nr. 437/19 me dt. 15.07.2019

 KRYETARJA E TRUPIT GJYKUES

 GJYQTARJA

 Merita Baloku

UDHËZIM JURIDIK

Me që palët kanë hequr dorë nga e drejta e

Ankesës Aktgjykimi bëhet i plotfuqishëm

me ditën e shpalljes me dt.15.07.2019.